
Ministru kabineta rīkojums Nr. 1222
Rīgā 2024. gada 18. decembrī (prot. Nr. 54 27. §)
Par apropriācijas pārdali starp Izglītības un zinātnes ministrijas budžeta apakšprogrammām

· 1. Atbalstīt apropriācijas pārdali 2024. gadā no budžeta apakšprogrammas 03.06.00 "Sociālo stipendiju fonds "Studētgods"" prioritārā pasākuma "Sociālo stipendiju nodrošināšana studējošajiem no daudzbērnu ģimenēm" 473 835 euro apmērā un no budžeta apakšprogrammas 05.01.00 "Zinātniskās darbības nodrošināšana" 608 520 euro apmērā (tai skaitā no prioritārā pasākuma "Valsts pētījumu programmas īstenošana (IZM, ZM, VARAM, KM, VM)" 608 520 euro apmērā) uz budžeta apakšprogrammu 09.07.00 "Dotācija sporta organizāciju, programmu un pasākumu atbalstam" 1 082 355 euro apmērā, lai nodrošinātu biedrības "Latvijas Olimpiskā komiteja" Milāna–Kortīna 2026. gada olimpisko spēļu sagatavošanās atbalsta programmas īstenošanu 2024. gadā, atbalstot minētās programmas īstenošanu tehniskā aprīkojuma, inventāra, ekipējuma un speciālo līdzekļu nodrošināšanas sadaļā.
· 2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

